Pasgebore baba by verkeerslig gelaatArgieffoto ŉ Pasgebore baba is Saterdagaand dood aangetref by ŉ verkeerslig in Durban se middestad. Volgens Chitra Bodasing, woordvoerder van ER24, het ŉ lid van die publiek op die babaseuntjie afgekom en die polisie ontbied. “Die baba is by ŉ verkeerslig naby een van die winkels in Fieldstraat gelaat,” het sy gesê. Die polisie het paramedici ontbied. “Die baba is in ŉ swart vullissak toegedraai. Daar was ongelukkig niks wat paramedici vir hom kon doen nie.” Verdere besonderhede oor die voorval is nie bekend nie. Owerhede stel ondersoek in.